Lav et referat af nedenstående tekst:

Tekst:
Eleverne fra Dronninglund Gymnasium har lagt alle kræfter i, at deres klassekammerat, Taza Haj, ikke skal udvises til Irak. Fredag stillede de sig op på Christiansborg, hvor de demonstrerede i håbet om, at politikerne ville lytte deres sag, så deres klassekammerats sag kan blive taget op igen. - Jeg håber på, at det vil gøre noget. At det vil gøre en forskel, at vi er her. Måske få politikerne til at genoptage vores sag, så vi kan fortsætte vores uddannelse, siger Taza Haj. Eleverne stillede sig op på slotspladsen foran Christiansborg, hvor de holdt taler og sang. Deres skolekammerat er allerede sendt til et udrejsecenter på Sjælland, men han havde i dag fået lov til at deltage i demonstrationen. Taza Haj har boet syv et halvt år i Danmark, men myndighederne vurderer nu, at han ikke længere har behov for beskyttelse og derfor skal udvises. - De er velintegrerede flygtninge, de skal da ikke sendes ud af landet, når de har en lys fremtid her. Taza har været i Danmark i syv et halvt år, han snakker perfekt dansk og har gode karakterer – jeg ser ingen grund til, at han skal sendes ud af landet, siger Asger Aalstrup Kofoed, der er elevrådsformand på Taza Hajs gamle gymnasium, Dronninglund Gymnasium.

Referat:
En stor gruppe elever fra Dronninglund Gymnasium demonstrerede i dag foran Christiansborg. De vil have politikerne til at lave loven om, så deres skolekammerat Taza Haj fra Irak ikke bliver udvist af Danmark.